જૂનાગઢ ઉપરાંત ભેંસાણ, વિસાવદર, માણાવદર પંથકમાં પણ ભારે પવન ફુંકાયો હતો. તેમજ વાદળછાયું વાતાવરણ જોવા મળ્યું હતું. તો ભેંસાણ રોડ પર પવનનાં કારણે એક વૃક્ષ ધરાશાયી થયું હતું. તેમજ જૂનાગઢ પંથકમાં વરસાદી છાંટા પણ પડ્યા હતા. અરબી સમુદ્રમાં દબાણ સર્જાતા પોરબંદર અને જાફરાબાદના દરિયામાં એક નંબરનું સિગ્નલ લગાવાયું હતું. તેમજ માછીમારોને દરિયો ન ખેડવાની સૂચના પણ આપવામાં આવી છે. દરિયામાં પવનની સ્પીડ વધવાની શક્યતાને કારણે બંદર પર તેની અસર થવાની આગાહી હવામાન વિભાગે કરી હતી.